CELEX: 62009TN0422
Language: ro
Date: 2009-10-19 00:00:00
Title: Cauza T-422/09: Acțiune introdusă la 19 octombrie 2009 — São Paulo Alpargatas/OAPI — Fischer (BAHIANAS LAS ORIGINALES)

5.12.2009   
            
            
               RO
            
            
               Jurnalul Oficial al Uniunii Europene
            
            
               C 297/33
            
         Acțiune introdusă la 19 octombrie 2009 — São Paulo Alpargatas/OAPI — Fischer (BAHIANAS LAS ORIGINALES)
   (Cauza T-422/09)
   2009/C 297/51
   Limba în care a fost formulată acțiunea: spaniola
   
      Părțile
   
   
      Reclamantă: São Paulo Alpargatas, SA (reprezentant: P. Merino Baylos, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Enrique Fischer
   
      Concluziile reclamantei
   
   
               —
            
            
               admiterea acțiunii, anulând Decizia Camerei a doua de recurs a OAPI din 17 august 2009, cu consecințele juridice impuse din perspectiva dreptului comunitar;
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: Enrique Fischer
   
      Marca comunitară vizată: marca figurativă ce conține elementul verbal „BAHIANAS (LAS ORIGINALES)” (cererea de înregistrare nr. 5 024 591), pentru produse din clasa 25.
   
      Titularul mărcii sau al semnului invocat în sprijinul opoziției: reclamanta.
   
      Marca sau semnul invocat în sprijinul opoziției: marca comunitară figurativă conținând elementul verbal „havaianas” (nr. 3 772 431), marca figurativă spaniolă conținând elementul verbal „havaianas” (M 2 341 904) și marca verbală spaniolă „HAVAIANAS” (M 2 341 905), toate pentru produse din clasa 25.
   
      Decizia diviziei de opoziție: respinge în totalitate cererea de înregistrare a mărcii comunitare.
   
      Decizia camerei de recurs: anulează decizia atacată.
   
      Motivele invocate: interpretarea incorectă a articolului 8 alineatul (1) litera (b) din Regulamentul nr. 207/2009.